THANI วิ่งฉิว 5% รับกำไรไตรมาส 3 โตเกินคาด โบรกเชียร์ “ซื้อ” เคาะเป้า 4.40 บ.
THANI วิ่งฉิว 5% รับกำไรไตรมาส 3 โตเกินคาด โบรกเชียร์ "ซื้อ" เคาะเป้า 4.40 บ.
12 พ.ย. 2563

ผู้สื่อข่าวรายงานว่า ราคาหุ้น บริษัท ราชธานีลิสซิ่ง จำกัด (มหาชน) หรือ THANI ณ เวลา 15.41 น. อยู่ที่ระดับ 3.60 บาท บวก 0.16 บาท หรือ 4.65% สูงสุดที่ระดับ 3.64 บาท ต่ำสุดที่ระดับ 3.48 บาท ด้วยมูลค่าการซื้อขาย 278.48 ล้านบาท

ด้าน บล.เคทีบี (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมาย 4.40 บาท/หุ้น โดยบริษัทรายงานกำไรสุทธิไตรมาส 3/63 ที่ 472 ล้านบาท (ทรงตัวจากปีก่อน แต่โต 6% จากไตรมาสก่อน สูงกว่าตลาด +12% โดยเป็นผลของค่าใช้จ่ายสำรองฯที่ลดลง และต่ำกว่าคาด จากสินเชื่อที่ลดลง -5% จากปีก่อน, -1% จากไตรมาสก่อน ทำให้ระดับการตั้งสำรอง หรือ LLR/loan อยู่ระดับที่สูง
ทั้งนี้ยังคงกำไรสุทธิปี 2563 ที่ 1.78 พันล้านบาท (-9% จากปีก่อน) และปี 2564 ที่ 1.86 พันล้านบาท (+4% จากปีก่อน) และมีโอกาสที่จะปรับกำไรสุทธิขึ้นจากค่าใช้จ่ายสำรองฯที่ลดลง
ด้านราคาหุ้นปรับตัวขึ้น และ outperform SET +45% ในช่วง 3 เดือนที่ผ่านมา จากยอดสินเชื่อใหม่ที่ผ่านจุดต่ำสุดและมีแนวโน้มที่จะดีขึ้น นอกจากนี้เราประเมินว่าบริษัทมีแหล่งเงินทุนที่แข็งแกร่งเพื่อใช้ในการขยายตัวในอนาคตที่สูง และราคาปัจจุบันยังมีความน่าสนใจ โดยเทรดต่ำเพียง 1.6 เท่า และต่ำกว่าค่าเฉลี่ยกลุ่ม